KS Daily View 30 ธ.ค. 2022
30 ธันวาคม 2565

KS Daily View 30.12.2022 > ตลาดเริ่มโฟกัสที่ปี 2023 ติดตามตัวเลขเศรษฐกิจไทย-จีน ท้ายสัปดาห์ SET คาดแกว่งตัว 1650-1666 จุด หุ้นแนะนำวันนี้ BE8, MEGA
สรุปตลาดหุ้นเมื่อวาน : ตลาดหุ้นสหรัฐ Reboundแรงหนุนคาดจากการ Short Cover หลังจากตลาดหุ้นปรับฐานลงตั้งแต่ต้นสัปดาห์ ประกอบกับระยะสั้นมีรายงานตัวเลขผู้ยื่นขอสวัสดิการว่างงานครั้งแรกของสหรัฐ เพิ่มขึ้น 9 พันราย สู่ระดับ 2.25 แสนรายในสัปดาห์ที่แล้ว ทำให้ตลาดคลายกังวลระยะสั้นเรื่อง Fed จะ Hawkish โดยรวมหนุนดัชนี Dow Jones 1.05%DoD, ดัชนี S&P500 1.75%, NASDAQ 2.6% โดย Sector ในดัชนี S&P500 กลุ่มที่ปรับขึ้นทุกกลุ่มหลักๆ คือ กลุ่ม Communication Services  2.7%   IT 2.64%, Consumer Discretionary 2.57% ฯลฯ ส่วนกลุ่มที่ Outperform คือกลุ่ม Utilities  0.68%, Consumer Staples 0.41%
ในประเทศ : SET Index เมื่อวานปรับขึ้นแรงและปิด  1661.2 จุด (+0.85%)  ขึ้นแรงช่วงท้ายตลาด โดยเมื่อวานมีการเปลี่ยน Series ของ TFEX โดยสัญญา Z22 เทรดวันสุดท้าย  และ Rollover ไปสัญญา H23 โดยหุ้นปรับขึ้นแรง STEC +4.5%, CK+1.7%, BGRIM +2.8%, MEGA+2.2% ส่วนหุ้นที่ปรับลงคือ BRR -9.2%, BCP -2.36%, SPRC -1.8%
ทิศทางตลาดหุ้นไทยวันนี้
ตลาดหุ้นไทยวันนี้ KS คาดแกว่งตัว เชื่อว่ามูลค่าการซื้อขายจะเบาบาง เนื่องจากนักลงทุนเริ่มหยุดช่วงสิ้นปี โดยประเด็นที่ติดตามหลักๆคือต่างประเทศวันนี้ ทำเนียบเครมลินแถลงว่า ประธานาธิบดี ปูติน ผู้นำรัสเซีย จะสนทนากับประธานาธิบดีสี จิ้นผิง ผู้นำจีน ผ่านระบบ Video ในประเด็นการเมืองระหว่างประเทศ  ส่วนในประเทศหลักๆคือ ตัวเลขเศรษฐกิจของไทย และฝั่งจีนที่จะประกาศช่วงท้ายสัปดาห์  อาทิ ตัวเลข Private Consumption index ของไทยเดือน พ.ย. คาด -0.4% MoM และตัวเลข NBS Manufacturing PMI ของจีนเดือน ธ.ค. คาด 49.5 จุด (+3.1% MoM) และติดตามการเคลื่อนไหวหุ้น Big Cap โดย SET50/SET100  Rebalance จะมีผลวันนี้
Theme แนะนำลงทุนระยะสั้น-กลาง
1.) วันนี้เราประเมินหุ้นกลุ่ม Growth  กลุ่ม Tech Consult และกลุ่มอิเล็กทรอนิกส์จะมีกระแสเก็งกำไร ตามหุ้น Tech สหรัฐที่ปรับขึ้นแรงเมื่อคืน เรามองบวกต่อ BE8, BBIK, SVI ฯลฯ
2.) กลุ่มโรงไฟฟ้า SPP  อาทิ BGRIM, GPSC เรายังแนะนำถือต่อจากที่เคยแนะนำก่อนหน้า เชื่อว่าประเด็นค่า Ft งวด ม.ค.- เม.ย. กกพ. เคาะแล้วเมื่อวานที่ 5.33 บาทต่อหน่วย สูงกว่าสมมติฐานที่ KS คาดที่  5.2 บาทต่อหน่วย มี Upside และปลดล็อก Overhang ราคาหุ้น รวมถึงยังมีปัจจัยหนุนจาก Gas pool price ที่แนวโน้มปรับลง และเงินบาทแนวโน้มแข็งค่าต่อ    
3.) หุ้นปันผลสูง :  ที่เราเคยแนะนำก่อนหน้า อาทิ AP, LH, ORI, RATCH, EGCO, KKP, BBL  หลายบริษัทราคาหุ้นปรับขึ้นมาจน Upside เริ่มจำกัดจาก Target Price ยังแนะนำ let profit Run  โดยหุ้นที่ยัง Laggard หลักๆคือกลุ่มโรงไฟฟ้า   โดยรวมเรายังมองบวกกับหุ้นปันผลตามสถิติเดิมคือ หุ้นปันผลมักจะ perform ในช่วง 1Q
4.) หุ้นร้านขายยาและอาหารเสริม อาทิ HL, MEGA, TIPCO, KISS  คาดยังมีกระแสเก็งกำไรต่อจาก ชาวจีนเดินทางเข้าประเทศเร่งซื้อยารักษา Covid, สเปรย์กันโควิด , ฟ้าทะลายโจร 
5.) หุ้นที่ทิศทางผลประกอบการผ่านจุดต่ำสุด หรือทิศทางกำไรดีต่อเนื่องตั้งแต่ 4Q22 และราคาหุ้นอยู่ในโซนล่าง อาทิ AEONTS, D, DOHOME  เรายังแนะนำลงทุน ส่วนกลุ่มที่ราคาปรับขึ้นมาแล้ว อาทิ AURA, MOSHI  ยังแนะนำ let profit Run      
ทิศทางตลาดหุ้นไทยปี 2023
KS ประเมินว่านักลงทุนเริ่มที่จะมองไปที่ปี 2023 แล้ว  เรายังมองบวกต่อตลาดหุ้นไทย โดยประเมินเป้า SET Index 1,757 จุด  อิงจาก EPS ปี 2567 ที่ 113 บาท และ PER ที่ 15.55 เท่า (-0.5SD)  โดยปัจจัยบวกหนุนตลาดหุ้นไทย คือ
1.) คาด Fed จะชะลอการขึ้นดอกเบี้ยใน 1H23
2.) จีนเริ่มผ่อนคลายนโยบายโควิดเป็นศูนย์เร็วกกว่าคาด
3.) Election Rally หนุน sentiment การบริโภค
4.) คาดราคาพลังงาน และอาหารลดลงในปี 2023
5.) ค่าเงินบาทแข็งค่าขึ้น KBANK ประเมินสิ้นปี 2023 อยู่ที่ 33.5-34 บาท   ส่วนปัจจัยลบคือ  สภาวะเศรษฐกิจถดถอยทั่วโลก และ ความเสี่ยงด้านภูมิรัฐศาสตร์ 
ประเมินตลาดหุ้นไทยวันนี้คาดกรอบ 1650-1666 จุด หุ้นแนะนำ   BE8, MEGA
Top pick 
BE8 (ราคาพื้นฐาน 69.1 บาท)
1.) เราประเมินหุ้น Tech Consult คาดได้ Sentiment บวกตามหุ้น Tech สหรัฐ
2.) เรายังคงมุมมองเชิงบวกต่อแนวโน้มการเติบโตของ BE8 จากยอด backlog ที่แข็งแกร่งในปี 2022 และทิศทางกำไรที่ดีต่อเนื่องในงวด 4Q22 และปี 2023
MEGA (ราคาพื้นฐาน 55.0 บาท) ได้ประโยชน์จากกระแสชาวจีนคาดจะเร่งซื้อ อาหารเสริม, ยารักษา Covid, สเปรย์กันโควิด โดยราคาหุ้นยังอยู่ในโซนล่างและมี Upside จากราคาเป้าหมายราว 18%
รายงานตัวเลขเศรษฐกิจ
วันศุกร์ ติดตามตัวเลข Private Consumption index ของไทยเดือน พ.ย. คาด -0.4% MoM และตัวเลข Chicago PMI ของสหรัฐฯ เดือน ธ.ค. คาด 40 จุด (+7.5% MoM)
วันเสาร์ ติดตามตัวเลข NBS Manufacturing PMI ของจีนเดือน ธ.ค. คาด 49.5 จุด (+3.1% MoM) และตัวเลข NBS Non-manufacturing PMI ของจีนเดือน ธ.ค. คาด 48.4 จุด (+3.6% MoM)
เปิดพอร์ตลงทุนออนไลน์กับ KS ได้แล้ววันนี้!
เปิดครั้งเดียว! ลงทุนได้หลากหลายทั้ง..
หุ้น
กองทุนรวม
TFEX
เปิดเลย >> https://bit.ly/3eC98sz
Follow us :
LINE :  http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกร #Ksecurities #การลงทุน #หุ้นไทย #การลงทุนหลักทรัพย์ #ผลตอบแทน #ข่าวหุ้น #KSTODAY